विपक्ष के लिए सरकारी हिकारत का ऐसा भाव किसी सभ्य देश ने पहले कभी नहीं देखा होगा। हज़ार-पांच सौ के नोट को काग़ज़ का टुकड़ा बनाने के लिए अपनी छप्पन इंच की छाती ठोकते हुए दूरदर्शन के परदे पर खुद आने वाले हमारे प्रधानमंत्री ने विपक्ष के सवालों का जवाब देने के लिए संसद में आने से ठेंगा-मुद्रा में इनकार कर दिया है। सरकार ने साफ कह दिया है कि एक तो यह फ़ैसला कतई वापस नहीं होगा और दूसरी बात यह कि जवाब प्रधानमंत्री नहीं, वित्त मंत्री देंगे।